**MODEL 11 DE CONVENȚIE**

**pentru relocarea utilităților, prin eliberarea amplasamentului, și realizarea condițiilor de coexistență între obiectivul .............................., aparținând ............, și rețelele ...................., aparținând ..............................**

Nr. ........, încheiată astăzi, .........................

**Părțile contractante**

....................................................., cu sediul în .........................................., județul ..................., str. ............... nr. ......., telefon ............., fax ................., înregistrată la Oficiul Registrului Comerțului de pe lângă Tribunalul ............. cu numărul ..............., având CIF .............................. și contul bancar nr. ......................................., deschis la Banca ........................................., reprezentată prin .................................., având funcția de ..........................., în calitate de Solicitant/Investitor,

și

....................................................., cu sediul în ................., județul ......................, str. .............. nr. ......., telefon ............., fax ...................., înregistrată la Oficiul Registrului Comerțului de pe lângă Tribunalul ...................... cu numărul ..............., având CIF ................ și contul bancar nr. ..............................., deschis la Banca ............................, reprezentată prin .................................., având funcția de ..........................., în calitate de operator de transport/distribuție concesionar, denumită în continuare *Operator*

În temeiul prevederilor art. 12 și 25 din Ordonanța de urgență a Guvernului nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014—2020,

având în vedere dispozițiile art. 5 alin. (5) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, ale Legii energiei electrice și a gazelor naturale nr. 123/2012, cu modificările și completările ulterioare, ale Regulamentului privind racordarea utilizatorilor la rețelele electrice de interes public, aprobat prin Ordinul președintelui Autorității Naționale de Reglementare în Domeniul Energiei nr. 59/2013, cu modificările și completările ulterioare, precum și ale Metodologiei pentru emiterea avizelor de amplasament de către operatorii de rețea, aprobată prin Ordinul președintelui Autorității Naționale de Reglementare în Domeniul Energiei nr. 25/2016, cu modificările și completările ulterioare,

Solicitantul/Investitorul și Operatorul, denumiți în continuare individual *partea* și colectiv *părțile*, au convenit încheierea prezentei convenții pentru relocarea utilităților, prin eliberarea amplasamentului, și realizarea condițiilor de coexistență între obiectivul ........................, aparținând ............, și rețelele .................., aparținând .........................., denumită în continuare *Convenție.*

**ARTICOLUL 1**

**Definiții**

În prezenta convenție, următorii termeni se interpretează după cum urmează:

*ANRE* — Autoritatea Națională de Reglementare în Domeniul Energiei;

*amplasament* — locul unde urmează a se executa lucrările;

*anexe* — toate documentele atașate la Convenție și enumerate în cuprinsul acesteia;

*autorizație de construire* — autorizația de construire emisă de către autorități, în conformitate cu Legea nr. 50/1991 privind autorizarea executării lucrărilor de construcție, republicată, cu modificările și completările ulterioare, obținută de Solicitant/Investitor, pentru lucrările de relocare cu caracter definitiv;

*condiții necesare încheierii contractului de execuție* — au înțelesul prevăzut de art. 5.1 din prezenta convenție;

*Convenția pentru relocarea utilităților, prin eliberarea amplasamentului, și pentru realizarea condițiilor de coexistență* — contract prin care Operatorul se angajează să devieze, să mute, să modifice sau să întărească instalațiile sale existente pe un teren pe care urmează a se amplasa un obiectiv al Solicitantului/Investitorului, iar acesta din urmă se angajează să achite Operatorului costul lucrărilor pentru relocarea utilităților, prin eliberarea amplasamentului și pentru îndeplinirea condițiilor de coexistență a rețelelor electrice cu obiectivul respectiv;

*contract de execuție* — contractul cu titlu oneros, asimilat potrivit legii actului administrativ încheiat potrivit legii în scris între unul sau mai mulți operatori economici, și care are ca obiect fie exclusiv execuția, fie atât proiectarea, cât și execuția de lucrări în legătură cu una dintre activitățile prevăzute în anexa nr. 1 la Legea nr. 99/2016 privind achizițiile sectoriale, cu modificările și completările ulterioare, fie exclusiv execuția, fie atât proiectarea, cât și execuția unor construcții, fie realizarea, prin orice mijloace, a unei construcții care corespunde cerințelor stabilite de entitatea contractantă care exercită o influență determinantă asupra tipului sau proiectării construcției, sau contractul prin care se furnizează echipamente, se execută lucrări și se prestează servicii în vederea executării lucrărilor de relocare de utilități prin eliberarea amplasamentului și realizarea condițiilor de coexistență între obiectivul .........................., aparținând ...................., și rețelele .............................. , aparținând .........................., care urmează a fi încheiat între Operatorul ................. și Executant, în urma derulării procedurii de achiziție sectorială, conform Legii nr. 99/2016, cu modificările și completările ulterioare;

*data semnării* — data la care părțile au semnat prezenta convenție;

*daune-interese* — daune-interese acordate conform art. 10.5 din prezenta convenție;

*proiect tehnic de execuție* — totalitatea documentelor prevăzute la art. 4 lit. d) din prezenta convenție;

*durata Convenției* are înțelesul prevăzut în art. 3.1 din prezenta convenție;

*durata lucrărilor* are înțelesul prevăzut în art. 3.2 din prezenta convenție;

*Executant* — operator economic parte a contractului sectorial de execuție a lucrărilor, stabilit în urma derulării procedurii de achiziție sectorială derulate de Operator, care va furniza echipamentele, va presta serviciile și va executa lucrările necesare pentru eliberarea amplasamentului și realizarea condițiilor de coexistență între obiectivul ......................., aparținând ........................, și rețelele ........................... , aparținând ..............................................., în conformitate cu documentația de execuție avizată de Operator;

*forță majoră* — conform art. 1.351 alin. (2) din Legea nr. 287/2009 privind Codul civil, republicată, cu modificările ulterioare, un eveniment extern, imprevizibil, absolut invincibil și inevitabil, mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii Convenției și care face imposibilă executarea și, respectiv, îndeplinirea Convenției; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, a unui embargo, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

*relocare de utilități* — modificarea completă sau parțială a traseului utilităților, generată de realizarea obiectivului de investiții .......................;

*responsabil* — responsabilul desemnat de Operator conform art. 6.1 din prezenta convenție;

*penalități* — despăgubiri stabilite în prezenta convenție ca fiind datorate de către una dintre părți celeilalte părți, în caz de neîndeplinire a obligațiilor din prezenta convenție sau de îndeplinire cu întârziere față de termenele-limită, astfel cum au fost stabilite de părți;

*prețul Convenției* are înțelesul prevăzut în art. 2.2. din prezenta convenție;

*proiectant de specialitate* — reprezentat de .........................., care a prestat servicii de proiectare în vederea relocării utilităților, prin eliberarea amplasamentului și pentru îndeplinirea condițiilor de coexistență a rețelelor electrice pentru obiectivul ................................, și care acordă asistență tehnică pe perioada execuției lucrărilor;

*RED* — rețeaua electrică de distribuție/RET — rețeaua electrică de transport;

*standarde* — reglementările tehnice sau alte norme în baza cărora se execută lucrările;

*zi* — zi calendaristică; luna — luna calendaristică; an — 365 de zile.

**ARTICOLUL 2**

**Obiectul și prețul Convenției**

2.1. Obiectul Convenției îl constituie eliberarea amplasamentului și realizarea condițiilor de coexistență între

obiectivul ......................, aparținând .............., și rețelele .............., aparținând ........................, în conformitate cu proiectul tehnic de execuție elaborat de către proiectantul de specialitate ................. și avizat de ambele părți, în Consiliul Tehnico-Economic ........................ cu Aviz nr. ............................ și în ............... cu Aviz nr. ............... .

2.2. Prețul pe care Solicitantul/Investitorul îl va plăti Operatorului pentru eliberarea amplasamentului și realizarea condițiilor de coexistență între obiectivul ............................, aparținând ................, și rețelele ........... , aparținând ............................., stabilit în baza devizului general întocmit de către proiectantul de specialitate, ca urmare a elaborării proiectului tehnic de execuție, este de .................... (...........................................................................) lei, la care se adaugă TVA, denumit în continuare prețul Convenției.

2.3. Prețul Convenției va fi achitat de Solicitant/Investitor către Operator pe baza facturii și în condițiile prevăzute la art. 12.

2.4. Prețul Convenției va fi actualizat în conformitate cu art. 2.5 și 7.8, după caz.

2.5. Prețul Convenției, precum și graficul de execuție se pot modifica, cu acordul părților, în următoarele situații:

1. în corelare cu modificările din contractul de execuție de lucrări, inclusiv în ceea ce privește diminuarea/suplimentarea cantităților de produse, servicii, lucrări;
2. în situația în care intervin modificări în execuția obiectivului de investiții al Solicitantului/Investitorului, care au impact asupra lucrărilor din contractul de execuție aferent relocării utilităților, conform art. 17 din prezenta convenție;
3. în baza unor modificări legislative;
4. ca urmare a hotărârilor de sistare a lucrărilor, hotărâri emise de autoritățile locale, autoritățile centrale sau de instanțele de judecată și care nu se datorează culpei/intenției Solicitantului/Investitorului.

3.2. Durata de execuție a lucrărilor este estimată la maximum 6 (șase) luni de la data încheierii contractului de execuție.

3.3. Durata Convenției poate fi modificată cu acordul părților, prin act adițional.

**ARTICOLUL 4**

**Documentele Convenției**

Documentele Convenției se constituie în anexe la Convenție, așa cum este detaliat mai jos, și reprezintă parte integrantă a acesteia:

1. Avizul Consiliului Tehnico-Economic nr. .................... al Operatorului ........................ la studiul de coexistență;
2. Avizul Consiliului Tehnico-Economic nr. ......................... al Operatorului ..................., faza proiect tehnic de execuție;
3. documentație tehnică pentru autorizarea executării lucrărilor de construire — cu „Vizat spre neschimbare”;
4. proiect tehnic de execuție ce conține:
   * proiect tehnic:
     1. părți scrise;
     2. părți desenate;
   * detalii de execuție;
   * caiet de sarcini;
   * liste de cantități;
5. autorizația de construire pentru executarea lucrărilor de eliberare a amplasamentului și realizarea condițiilor de coexistență între obiectivul ........................., aparținând ........, și rețelele ........., aparținând Operatorului, document ce se obține de către Solicitant/Investitor pentru lucrările de relocare cu caracter definitiv; Operatorul va împuternici Solicitantul/Investitorul pentru obținerea autorizației de construire, în numele și pe seama acestuia;
6. devizul general stabilit de către proiectantul de specialitate ca urmare a elaborării proiectului tehnic de execuție, agreat de către părți;
7. actele adiționale la prezenta convenție, dacă este cazul;
8. alte documente relevante (dacă este cazul).

**ARTICOLUL 5**

**Condiții necesare demarării procedurii de achiziție a execuției lucrărilor și condiții necesare demarării execuției lucrărilor**

5.1. În cazul în care dispozițiile legale aplicabile Operatorului impun ca lucrările aferente relocărilor de utilități să fie efectuate prin încheierea de către Operator a unui contract de achiziție sectorială de lucrări, demararea procedurii de achiziție a execuției lucrărilor, respectiv publicarea anunțului de participare se va realiza în termen de maximum 15 zile de la data predării proiectului tehnic și semnării prezentei convenții, urmând ca procedura de achiziție să fie realizată în termenele stabilite prin legislația aplicabilă în materia achizițiilor sectoriale. Termenul de 15 zile se poate prelungi în situația unor eventuale observații formulate de Agenția Națională pentru Achiziții Publice, precum și a unui eventual control ex-ante.

5.2. Demararea execuției lucrărilor, așa cum acestea sunt stabilite prin proiectul tehnic de execuție, va fi condiționată de transmiterea de către Solicitant/Investitor a autorizației de construire pentru lucrările necesare pentru eliberarea amplasamentului și realizarea condițiilor de coexistență între obiectivul ................, aparținând ........., și rețelele ..........., aparținând ............................, obținută în numele Operatorului, predarea de către Solicitant/Investitor a amplasamentului aferent lucrărilor de relocare cu caracter definitiv, liber de sarcini, precum și de asigurarea de către Operator a retragerilor din exploatare a instalațiilor în condiții de siguranță a Sistemului electroenergetic național (SEN), cu evitarea congestiilor.

5.3. În maximum 3 zile de la transmiterea autorizației de construire de către Solicitant/Investitor către Operator, acesta are obligația de a emite ordinul de începere pentru execuția lucrărilor aferente relocării utilităților.

5.4. Operatorul, dacă este cazul, în vederea realizării obiectului prezentei convenții, poate iniția, derula și atribui și alte tipuri de contracte (de furnizare și/sau prestare), cu informarea prealabilă a Solicitantului/Investitorului, caz în care termenii utilizați în prezenta convenție se vor citi în corelare cu tipul contractului respectiv.

**ARTICOLUL 6**

**Obligațiile Operatorului**

Operatorul are următoarele obligații:

6.1. să notifice Solicitantului/Investitorului responsabilul desemnat pentru implementarea Convenției, în termen de 3 zile de la semnarea acesteia;

6.2. orice situație care ar putea determina modificări ale prezentei convenții, generate de implementarea contractului de execuție a lucrărilor de relocare de utilități, va fi adusă la cunoștința Solicitantului/Investitorului de către responsabilul desemnat pentru implementarea Convenției;

6.3. să demareze în 15 zile lucrătoare de la data predării proiectului tehnic și a semnării prezentei convenții procedura de achiziție a execuției lucrărilor, respectiv publicarea anunțului de participare. Termenul de 15 zile se poate prelungi, în situația unor eventuale observații formulate de Agenția Națională pentru Achiziții Publice, precum și a unui eventual control ex-ante;

6.4. să supravegheze și să răspundă pentru realizarea execuției lucrărilor de relocare a utilităților, în conformitate cu proiectul tehnic de execuție pus la dispoziție de către Solicitant/Investitor și avizat;

6.5. să permită Executantului, în vederea realizării lucrărilor, accesul la amplasamentul descris la art. 9.1, 9.2 și 9.4 pe toată perioada execuției lucrărilor;

6.6. să asigure realizarea lucrărilor la un nivel calitativ care să garanteze respectarea tuturor standardelor, reglementărilor și normelor tehnice specifice în vigoare la momentul execuției lucrărilor (de dimensionare și de funcționare) ale RED/RET, precum și respectarea parametrilor tehnici de calitate pentru transportul energiei electrice și serviciul de sistem;

6.7. să asigure recepția lucrărilor pentru eliberarea amplasamentului și realizarea condițiilor de coexistență între obiectivul ......................., aparținând ........, și rețelele ................., aparținând Operatorului, în conformitate cu legislația în vigoare.

6.8. să asigure plata către Executantul lucrărilor executate și certificate, conform prevederilor din contractul de execuție a lucrărilor;

6.9. să notifice Solicitantul/Investitorul asupra datei de punere în funcțiune a utilităților care au făcut obiectul lucrărilor de relocare.

**ARTICOLUL 7**

**Obligațiile Solicitantului/Investitorului**

Solicitantul/Investitorul are următoarele obligații:

7.1. să pună la dispoziția Operatorului proiectul tehnic avizat de către părți, precum și alte documente, date și informații necesare realizării obiectului Convenției;

7.2. să obțină autorizația de construire pentru realizarea lucrărilor de relocare cu caracter definitiv, aferente prezentei convenții, și să o pună la dispoziția Operatorului în termen de maximum 2 zile lucrătoare de la data obținerii;

7.3. să plătească prețul Convenției în condițiile stabilite conform art. 12;

7.4. să permită Executantului din cadrul contractului de execuție a lucrărilor de relocare de utilități accesul la amplasamentul descris la art. 9.3, pe toată perioada execuției lucrărilor;

7.5. să predea Operatorului amplasamentul aferent lucrărilor de relocare cu caracter definitiv, liber de sarcini, în scopul punerii la dispoziția Executantului a acestui amplasament;

7.6. prin semnarea acestei convenții, Solicitantul/Investitorul recunoaște că instalația rezultată în urma execuției lucrărilor, așa cum este stabilită prin documentațiile tehnico-economice avizate, după ce finalizarea lor a fost confirmată conform art. 11.8, rămâne în patrimoniul Operatorului, în conformitate cu prevederile Metodologiei pentru emiterea avizelor de amplasament de către operatorii de rețea, aprobată prin Ordinul președintelui Autorității Naționale de Reglementare în Domeniul Energiei nr. 25/2016, cu modificările și completările ulterioare, Solicitantul/Investitorul renunțând la orice pretenție privind proprietatea față de aceasta;

7.7. să nu execute sau să amplaseze construcții subterane sau supraterane suplimentare pe traseul sau în zona de siguranță a instalațiilor RED/RET fără avizul Operatorului;

7.8. să asigure resursele financiare suplimentare față de prețul Convenției, în cazul în care apare necesitatea unor lucrări suplimentare, peste valoarea estimată a lucrărilor, în limita unui procent de maximum 15% din valoarea devizului general de lucrări stabilit de către proiectantul de specialitate ca urmare a elaborării proiectului tehnic de execuție, agreat de către părți, cu condiția existenței resurselor financiare în devizul general și respectării mecanismului specific din legea achizițiilor sectoriale;

7.9. să plătească Operatorului diferențele rezultate în urma costurilor suplimentare permise și aprobate conform prevederilor prezentei convenții și ale contractului de execuție, în termen de 45 (patruzecișicinci) de zile de la data confirmării primirii facturii de către Solicitant/Investitor;

7.10. în situația imposibilității realizării lucrărilor și/sau a obiectului prezentei convenții, să despăgubească Operatorul pentru orice pierderi suferite de acesta, precum și să suporte costurile pentru:

1. aducerea instalațiilor electrice ale Operatorului în starea inițială sau la o stare de siguranță în funcționarea de lungă durată, aprobată de Operator;
2. realizarea lucrărilor necesare bunei funcționări a instalațiilor Operatorului în zona în care s-a lucrat în baza prezentei convenții;

7.11. să răspundă la solicitările de clarificare adresate de operatorii economici în cadrul procedurii de achiziție și care privesc documentele puse la dispoziție de către Solicitant/Investitor și pe durata de execuție a lucrărilor;

7.12. să prelungească durata de execuție a lucrărilor și implicit a prezentei convenții în cazul în care intervin modificări ale documentelor de achiziție, ca efect al situației prevăzute la art. 7.11.

**ARTICOLUL 8**

**Lucrările**

8.1. Obiectul lucrărilor aferente relocării utilităților va fi detaliat în documentația de execuție, iar eventualele modificări vor fi introduse prin act adițional, în contractul de execuție, numai după aprobarea acestora de către Solicitant/Investitor, prin încheierea unui act adițional la prezenta convenție.

8.2. Operatorul va asigura finalizarea lucrărilor de către executant în conformitate cu contractul de execuție, sub rezerva modificărilor agreate de părți și sub rezerva neîndeplinirii în mod culpabil de către Executant a obligațiilor din contractul de execuție, la termenele și în condițiile din contractul de execuție.

8.3. Operatorul va verifica realizarea lucrărilor în conformitate cu prevederile contractului de execuție și ale legislației și normativelor în vigoare.

**ARTICOLUL 9**

**Accesul pe amplasament**

9.1. Operatorul va asigura accesul Executantului în amplasamentul pentru care acesta are constituit în favoarea sa dreptul de uz și servitute/concesiune pe toată perioada de execuție a lucrărilor, cu respectarea instrucțiunilor de lucru în instalațiile aflate în funcțiune.

9.2. Operatorul va asigura accesul Executantului în amplasamentul aflat în zona de traseu afectată de lucrările pentru eliberarea amplasamentului și realizarea condițiilor de coexistență între obiectivul ..........................., aparținând ..........., și rețelele ............, aparținând ............................, pe toată perioada de execuție a acestora.

9.3. Solicitantul/Investitorul va asigura accesul Executantului pe amplasamentul obiectivului de investiții .........................., în vederea organizării lucrărilor pentru eliberarea amplasamentului și realizarea condițiilor de coexistență.

9.4. Solicitantul/Investitorul predă Operatorului amplasamentul aferent lucrărilor de relocare definitive, amplasament care va fi pus la dispoziția Executantului pentru realizarea lucrărilor.

**ARTICOLUL 10**

**Sancțiuni pentru neîndeplinirea culpabilă a obligațiilor**

10.1. În cazul în care Operatorul nu își îndeplinește obligațiile asumate prin prezenta convenție în condițiile prevăzute la art. 6, Operatorul are obligația de a plăti penalități de întârziere, în cuantum de 0,1% pe zi de întârziere din prețul Convenției, până la îndeplinirea efectivă a obligațiilor aferente asumate.

Penalitățile nu pot depăși suma totală plătită de Solicitant/Investitor.

10.2. Toate sumele pe care Operatorul are obligația de a le plăti Solicitantului/Investitorului, stabilite conform art. 10.1, vor fi facturate de către Solicitant/Investitor. Operatorul are obligația de a achita factura de penalități transmisă de către Solicitant/Investitor, în termen de 30 (treizeci) de zile de la data confirmării primirii facturii.

10.3. În cazul în care Solicitantul/Investitorul, din culpa sa, nu onorează plățile către Operator, în conformitate cu prevederile art. 12.1, atunci Operatorul are dreptul de a solicita penalități de întârziere asupra sumelor datorate, de 0,1% pe zi pentru fiecare zi de întârziere, de la data scadentă a sumelor restante până la îndeplinirea efectivă a obligațiilor. Valoarea totală a penalităților nu poate depăși valoarea facturii pentru care s-au calculat.

10.4. Toate sumele pe care Solicitantul/Investitorul are obligația de a le plăti Operatorului, stabilite conform art. 10.3, vor fi facturate de către Operator. Solicitantul/Investitorul are obligația de a achita factura de penalități transmisă de către Operator, în termen de 30 (treizeci) de zile de la data confirmării primirii facturii.

10.5. Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a cere rezilierea contractului și de a pretinde plata de daune-interese.

10.6. În cazul în care Operatorul se află în procedura insolvenței declarată sau nedeclarată, se aplică prevederile Legii privind procedurile de prevenire a insolvenței și de insolvență nr. 85/2014, cu modificările și completările ulterioare.

Operatorul are obligația ca, pe întreaga perioadă de derulare a prezentei convenții, să notifice Solicitantul/Investitorul, în termen de maximum 3 (trei) zile de la apariția oricărei situații prevăzute de Legea nr. 85/2014, cu modificările și completările ulterioare, despre această situație (comunicarea declanșării procedurii de insolvență, comunicarea datelor de identificare ale administratorului judiciar, orice informație în legătură cu starea de fapt a societății).

10.7. Operatorul este exonerat de răspundere și sancțiuni în cazul în care nerespectarea obligațiilor și/sau încălcarea termenelor a fost determinată de situații, cum ar fi (dar fără a se limita la acestea):

a) neîndeplinirea de către Solicitant/Investitor a obligațiilor stabilite ca fiind în sarcina sa prin prezenta convenție (de exemplu, neefectuarea plății prețului Convenției etc.);

b) inacțiunea sau acțiunea întârziată a Solicitantului/Investitorului (de exemplu, nepunerea la dispoziția Operatorului a autorizației de construire etc.);

c) anularea procedurii de achiziție organizate în vederea atribuirii contractului de execuție lucrări;

d) refuzul operatorului economic declarat câștigător de a semna contractul sau nedepunerea contractelor cu subcontractanții nominalizați în ofertă, în termenele notificate de Operator;

e) falimentul sau insolvența Executantului;

f) forța majoră;

g) alte cauze și evenimente pe care Operatorul nu putea să le prevadă sau pe care nu putea să le preîntâmpine pe parcursul derulării Convenției și care l-au împiedicat în mod obiectiv să își îndeplinească obligațiile și să respecte termenele contractuale.

**ARTICOLUL 11**

**Începere, întârzieri, suspendare, sistare, finalizare**

11.1. Operatorul va urmări executarea lucrărilor la termenele convenite în contractul de execuție. Operatorul are obligația de a depune toate diligențele necesare în vederea începerii execuției lucrărilor la data menționată în cadrul contractului de execuție.

11.2. Operatorul va notifica Solicitantului/Investitorului data emiterii ordinului de începere a lucrărilor de execuție sau data de începere efectivă a lucrărilor, în cazul în care aceasta nu corespunde cu data emiterii ordinului de începere, și, de asemenea, data recepției lucrărilor conform contractului de execuție și data de punere în funcțiune.

11.3. Lucrările executate în baza prezentei convenții trebuie finalizate în termenul convenit de părți, conform art. 3.2.

11.4. Operatorul este îndreptățit să solicite prelungirea duratei lucrărilor prevăzute la art. 3.2, fără costuri suplimentare, în următoarele cazuri:

1. orice motive de întârziere ce nu se datorează Operatorului;
2. din cauza neacordării retragerilor din exploatare a instalației ca urmare a asigurării siguranței SEN fără apariția de congestii;
3. solicitări primite din partea Executantului, din motive independente de acțiunea sau culpa Executantului/Operatorului;
4. alte circumstanțe neobișnuite, imprevizibile sau susceptibile de a surveni altfel decât prin încălcarea contractului de execuție de lucrări de către Operator.

11.5. Solicitantul/Investitorul are dreptul de a suspenda în mod unilateral executarea Convenției, fără ca Operatorul să fie îndreptățit a solicita orice costuri suplimentare și/sau daune aferente suspendării sau care rezultă ca urmare a suspendării, cu o notificare adresată Operatorului cu cel puțin 10 zile lucrătoare înainte ca suspendarea să producă efecte.

Operatorul este îndreptățit a solicita orice costuri suplimentare și/sau daune aferente suspendării sau care rezultă ca urmare a suspendării solicitate de Executant.

11.6. În cazul în care:

1. se va suspenda contractul de lucrări aferent obiectivului de investiție pentru care sunt realizate lucrările din cadrul contractului, Solicitantul/Investitorul poate să suspende prezenta convenție până la reglementarea situației contractului de lucrări aferent obiectivului de investiție;
2. se va rezilia contractul de lucrări aferent obiectivului de investiție pentru care sunt realizate lucrările din cadrul contractului, Solicitantul/Investitorul poate să suspende prezenta convenție, cu acordul Operatorului.

11.7. În cazul în care Solicitantul/Investitorul suspendă executarea contractului, durata acestuia se va prelungi cu perioada în care a fost suspendat, fără a suplimenta prețul Convenției.

11.8. Operatorul se angajează prin prezenta convenție că va numi orice comisie de recepție necesară conform contractului de execuție și că va asigura convocarea acesteia pentru efectuarea testelor de punere în funcțiune și a testelor de recepție prevăzute în contractul de execuție.

11.9. Operatorul va supraveghea realizarea și finalizarea lucrărilor în conformitate cu prevederile contractului de execuție, sub rezerva modificărilor agreate de părți. Cu cel puțin 5 (cinci) zile lucrătoare înainte de data preconizată pentru finalizarea lucrărilor, Operatorul va notifica Solicitantul/Investitorul cu privire la finalizarea lucrărilor.

11.10. Fără a se limita la răspunderea Executantului ce decurge din contractul de execuție a lucrărilor, Operatorul va fi responsabil pentru funcționalitatea lucrărilor potrivit cerințelor contractului de execuție de lucrări și legilor în vigoare.

11.11. În cazul apariției unor situații care ar impune suspendarea Convenției, părțile sunt de acord să se întâlnească imediat în scopul examinării cu bună-credință a oricăror măsuri care pot fi luate în mod rezonabil pentru a permite realizarea obiectului prezentei convenții și pentru a evita suspendarea acesteia.

11.12. Operatorul are dreptul de a denunța unilateral Convenția în cazul în care Solicitantul/Investitorul nu plătește prețul prevăzut la art. 2.2 sau în cazul în care, fără o justificare temeinică, Solicitantul/Investitorul nu dă curs solicitărilor Operatorului de a încheia acele acte adiționale necesare îndeplinirii obiectului convenției.

**ARTICOLUL 12**

**Modalități de plată**

12.1. Solicitantul/Investitorul va plăti Operatorului prețul Convenției prevăzut la art. 2.2, în termen de maximum 45 (patruzecișicinci) de zile de la data confirmării primirii facturii la sediul Solicitantului/Investitorului, în contul bancar ....................... deschis la ................................ .

Operatorul se obligă conform legii să folosească sumele încasate de la Solicitant/Investitor în acest cont numai pentru plata facturilor emise de Executant pentru realizarea lucrărilor menționate în contractul de execuție.

12.2. (1) În cazul în care informațiile și valorile din factură sunt eronate sau incomplete, Solicitantul/Investitorul va solicita corectarea facturii în sensul prevederilor Codului fiscal.

Suspendarea termenului de plată se va încheia la data la care Solicitantul/Investitorul va primi factura corect întocmită. Un nou termen de plată va curge de la primirea de către Solicitant/Investitor a facturii corect întocmite.

(2) Factura se comunică Solicitantului/Investitorului prin poștă cu confirmare de primire sau prin delegat direct la sediul menționat în contract.

(3) În caz de divergențe, dovada comunicării facturii către Solicitant/Investitor o constituie, după caz, mandatul poștal sau ștampila aplicată de registratura Solicitantului/Investitorului pe document.

12.3. Operatorul poate emite o factura de regularizare finală pentru Solicitant/Investitor după finalizarea lucrărilor de eliberare a amplasamentului și realizarea condițiilor de coexistență între obiectivul rutier ...................., aparținând ...................., și rețeaua de transport energie electrică, aparținând ........................, în conformitate cu prevederile legale în vigoare.

12.4. În cazul în care în urma regularizării rezultă o diferență între prețul contractului achitat de către Solicitant/Investitor conform prezentei convenții și valoarea lucrărilor realizate, în sensul în care prețul contractului achitat este mai mic decât valoarea lucrărilor realizate, Solicitantul/Investitorul se obligă să plătească Operatorului această diferență în 30 (treizeci) de zile de la data întocmirii procesului-verbal de recepție la terminarea lucrărilor. În cazul în care Solicitantul/Investitorul nu va face plata în termenul-limită de mai sus, Operatorul va aplica penalități de 0,1% pentru fiecare zi de întârziere din plata neefectuată până la îndeplinirea efectivă a obligațiilor.

12.5. În cazul în care în urma regularizării rezultă o diferență între prețul contractului achitat de către Solicitant/Investitor conform prezentei convenții și valoarea lucrărilor realizate, în sensul în care prețul contractului achitat este mai mare decât valoarea lucrărilor realizate, Operatorul se obligă să returneze Solicitantului/Investitorului această diferență în 30 (treizeci) de zile de la data întocmirii procesului-verbal de recepție la terminarea lucrărilor. În cazul în care Operatorul nu va face plata în termenul-limită de mai sus, Solicitantul/Investitorul va aplica penalități de 0,1% pentru fiecare zi de întârziere din plata neefectuată până la îndeplinirea efectivă a obligațiilor.

**ARTICOLUL 13**

**Dreptul de proprietate**

Rețelele ...................... deviate/modificate/relocate în urma lucrărilor pentru eliberarea amplasamentului și realizarea condițiilor de coexistență vor rămâne în proprietatea Operatorului.

**ARTICOLUL 14**

**Confidențialitate**

14.1. Informațiile confidențiale

Informații confidențiale înseamnă și se referă la orice document sau informație cu privire la activitățile oricărei părți (partea protejată) (precum și la societățile afiliate, sucursalele și partenerii cu care partea protejată dezvoltă activități de afaceri), dar fără a se limita la produse, client și investitor și liste de contacte, politici de prețuri, politici de personal și proceduri, metode operaționale, planuri și strategii de marketing, tehnici sau planuri de dezvoltare a producției, planuri de afaceri sau planuri de achiziții imobiliare, planuri de dezvoltare personal, planuri (arhitecturale sau de altă natură) și proiecte de design, know-how comercial, secrete de comerț, corespondență, adrese și numere de telefon, fișiere, date financiare, aspecte financiare, proiecte de afaceri și alte aspecte și informații aparținând părții protejate, personalului acesteia, clienților și afiliaților săi, altor activități de afaceri ale părții protejate și societăților afiliate părții protejate, precum și ale sucursalelor sale (informații confidențiale).

14.2. Informații excluse și posibilitatea de dezvăluire

Informațiile confidențiale nu vor include informații care:

1. sunt sau devin publice în alt mod decât ca rezultat al dezvăluirii de către cealaltă parte (partea obligată);
2. devin disponibile părții obligate ca neconfidențiale dintr-o altă sursă decât partea protejată;
3. pot fi dovedite de către partea obligată (conform dovezilor scrise) că au fost în posesia părții obligate anterior dezvăluirii de către partea protejată;
4. sunt dezvăluite cu acordul scris prealabil al părții protejate (acordul însemnând un document semnat de către partea protejată); sau
5. partea obligată a fost obligată în mod legal să dezvăluie informația.

14.3. Utilizarea limitată a informațiilor confidențiale

Părțile convin că nu vor utiliza în niciun fel, direct sau indirect, și nu se vor folosi în alt mod integral sau parțial de informațiile confidențiale, cu excepția lucrărilor de eliberare a amplasamentului și realizare a condițiilor de coexistență ce vor fi executate potrivit prezentei convenții și, în special, fără a limita cadrul general al celor anterior menționate, și că nu vor folosi sau utiliza în alt mod, integral sau parțial, informațiile confidențiale pentru niciun alt scop care va fi independent de lucrările de eliberare a amplasamentului și realizare a condițiilor de coexistență.

14.4. Obligația de confidențialitate

Cu excepția cazurilor cerute prin lege sau decizie a instanței, părțile sunt obligate să păstreze informațiile confidențiale ca strict confidențiale. Această obligație de confidențialitate va rămâne valabilă permanent după încetarea sau expirarea duratei prezentei convenții.

Aspectele tehnice fac excepție de la prevederile de mai sus în măsura în care sunt folosite de Operator în vederea efectuării lucrărilor pentru eliberarea amplasamentului și realizarea condițiilor de coexistență între obiectivul ...................., aparținând ....................................., și rețelele .........................., aparținând ................................. .

**ARTICOLUL 15**

**Amendamente**

15.1. Părțile au dreptul, pe durata convenției, de a conveni modificarea clauzelor Convenției prin act adițional semnat de ambele părți.

15.2. Părțile se obligă să modifice Convenția în cazul în care o astfel de modificare este impusă de prevederile legislative, inclusiv în materia achizițiilor publice.

**ARTICOLUL 16**

**Forța majoră**

16.1. Forța majoră exonerează părțile de îndeplinirea obligațiilor asumate prin prezenta convenție, pe toată perioada în care aceasta acționează. Evenimentele de forță majoră trebuie certificate de autoritatea competentă în domeniu.

16.2. Fără a aduce atingere oricăror alte prevederi relevante din prezenta convenție, nu va fi angajată răspunderea părților în măsura în care întârzierea în executare ori neexecutarea obligațiilor contractuale este rezultatul unui eveniment de forță majoră.

16.3. În cazul în care executarea convenției este afectată de un eveniment de forță majoră, aceasta se va sista pe perioada cât durează evenimentul de forță majoră, fără a afecta drepturile părților de dinainte ca evenimentul să survină.

16.4. Partea care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție în vederea limitării consecințelor.

16.5. Neîndeplinirea obligației de notificare a forței majore nu înlătură efectul exonerator de răspundere al acesteia, dar antrenează obligația părții care trebuia să o comunice de a repara pagubele cauzate părții prin faptul necomunicării.

16.6. Dacă forța majoră acționează sau se estimează că va acționa pe o perioadă mai mare de 180 (una sută optzeci) de zile, fiecare parte va avea dreptul să notifice celeilalte părți încetarea de plin drept a prezentei convenții într-un termen de 30 (treizeci) de zile de la notificare. Dacă după expirarea celor 30 (treizeci) de zile forța majoră este încă prezentă, Convenția va înceta fără ca vreuna dintre părți să poată pretinde celeilalte daune-interese.

**ARTICOLUL 17**

**Modificarea Convenției**

17.1. În orice moment înainte de data finalizării lucrărilor, oricare dintre părți poate înainta celeilalte părți o propunere de modificare, în condițiile art. 2.5 și 15.1, care ar putea avea ca efect o modificare a prevederilor Convenției, a documentației de execuție, a studiilor tehnice care ar putea influența condițiile, prețul Convenției sau durata de execuție a lucrărilor. Această modificare va fi supusă aprobării părții căreia îi este înaintată.

17.2. Dacă este cazul, modificarea aprobată de părți va fi adusă la cunoștință de către Operator Executantului în baza obligațiilor din cadrul contractului de execuție și va fi respectată de către acesta.

17.3. Propunerile de modificare sunt acceptabile dacă se încadrează în obiectul contractului și sunt realizabile tehnic, luând în considerare atât stadiul lucrărilor, cât și compatibilitatea tehnică a propunerilor de modificare cu instalațiile care fac obiectul contractului.

17.4. Toate clauzele contractuale rămân neschimbate din momentul inițierii unei propuneri de modificare până în momentul agreării acesteia de către părți.

17.5. Inițierea unei propuneri de modificare nu constituie motiv pentru nicio modificare a Convenției, cum ar fi decalarea unor termene până la aprobarea și încheierea unui act adițional la Convenție, dar poate constitui motiv de suspendare a Convenției, în condițiile art. 11.11, conform acordului părților.

**ARTICOLUL 18**

**Finalizarea și încetarea Convenției**

18.1. Convenția se va considera finalizată la data punerii în funcțiune a rețelelor ................., care constituie obiectul lucrărilor pentru eliberarea amplasamentului și realizarea condițiilor de coexistență între obiectivul ..............., aparținând ...................., și rețelele ................, aparținând ......................., cu excepția cazului în care survine o încetare anticipată, în conformitate cu prevederile art. 16.6 ți art. 18.3 alin. (1) și (2).

18.2. (1) Prezenta convenție încetează de drept:

1. daca obiectul Convenției a fost realizat;
2. prin acordul scris al părților;
3. dacă a intervenit forță majoră, conform prevederilor art. 16.6.

(2) Încetarea prezentei convenții va opera de plin drept, fără necesitatea îndeplinirii vreunei formalități sau fără intervenția autorităților sau a instanței de judecată, la data notificării de către oricare dintre părți a rezilierii Convenției, în situația neexecutării sau executării necorespunzătoare de către cealaltă parte a obligațiilor asumate prin prezenta convenție.

(3) Încetarea Convenției nu va produce niciun fel de efecte asupra altor drepturi ale Solicitantului/Investitorului și Operatorului dobândite în baza Convenției.

18.3. (1) Solicitantul/Investitorul își rezervă dreptul de a denunța unilateral Convenția la apariția unor circumstanțe care nu au putut fi prevăzute la data încheierii Convenției și care conduc la modificarea clauzelor contractuale în așa măsură încât îndeplinirea Convenției ar fi imposibil de realizat sau contrară interesului public.

(2) Solicitantul/Investitorul are dreptul de a denunța unilateral prezenta convenție și în situația în care alocarea resurselor financiare a fost sistată/modificată.

(3) În cazurile prevăzute la alin. (1) și (2), Operatorul are dreptul de a pretinde numai plata corespunzătoare pentru partea din Convenție îndeplinită până la denunțarea unilaterală a Convenției, fără a putea solicita daune-interese.

**ARTICOLUL 19**

**Soluționarea litigiilor**

19.1. Părțile vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ele în cadrul sau în legătură cu îndeplinirea Convenției.

19.2. În cazul în care, după 15 (cincisprezece) zile de la începerea acestor tratative, părțile nu reușesc să rezolve în mod amiabil disputa, fiecare poate solicita ca disputa să se soluționeze de către instanța judecătorească competentă de la sediul Solicitantului/Investitorului.

19.3. Până la soluționarea litigiilor dintre părți de către instanțele judecătorești, Operatorul va continua să presteze serviciile prevăzute în prezenta convenție.

**ARTICOLUL 20**

**Legea aplicabilă Convenției**

Convenția va fi interpretata în conformitate cu legea română.

**ARTICOLUL 21**

**Limba care guvernează Convenția**

Limba care guvernează Convenția este limba română.

**ARTICOLUL 22**

**Comunicări**

22.1. Orice comunicare între părți referitoare la îndeplinirea prezentei convenții trebuie să fie transmisă în scris la adresa menționată în art. 22.2 sau la orice altă adresă comunicată ulterior de către părți. Documentele scrise trebuie înregistrate atât în momentul transmiterii, cât și în momentul primirii.

22.2. Comunicările între părți se pot face și prin fax sau e-mail, cu condiția confirmării în scris a primirii comunicării.

Pentru Operatorul ............... comunicările se vor face la următoarea adresă: ..............., județul ................, str. .............., nr. .........., telefon ............., fax .................... .

Pentru Solicitant/Investitor comunicările se vor face la următoarea adresă: ..............., județul ................, str. .............., nr. .........., telefon ............., fax .................... .

**ARTICOLUL 23**

**Cesiunea**

23.1. Nicio parte nu poate cesiona sau nova Contractul sau oricare dintre drepturile sau obligațiile sale conform acestuia, decât cu acordul scris al celeilalte Părți.

23.2. Operatorul ............. are dreptul să cesioneze drepturile și obligațiile izvorâte din prezenta convenție ca urmare a procesului de reorganizare (fuziune), iar Solicitantul/Investitorul este de acord necondiționat cu cesionarea drepturilor și obligațiilor izvorâte din prezenta convenție prin semnarea acesteia.

23.3. Operatorul ............... va notifica Solicitantul/Investitorul în termen de 30 de zile de la data efectivă a fuziunii.

23.4. Dreptul de proprietate asupra rețelelor ........................... relocate, prevăzut la art. 13, se va transfera automat succesorilor de drept ai operatorului de distribuție ca urmare a procesului de reorganizare (fuziune).

**ARTICOLUL 24**

**Dispoziții finale**

24.1. Anexele la prezenta convenție fac parte integrantă din aceasta.

24.2. Clauzele prezentei convenții se completează cu prevederile actelor normative în vigoare, dispozițiile art. 5 alin. (5) din Legea nr. 255/2010 privind exproprierea pentru cauză de utilitate publică, cu modificările și completările ulterioare, necesară realizării unor obiective de interes național, județean și local, ale Legii energiei electrice și a gazelor naturale nr. 123/2012, cu modificările și completările ulterioare, ale Regulamentului privind racordarea utilizatorilor la rețelele electrice de interes public, aprobat prin Ordinul președintelui Autorității Naționale de Reglementare în Domeniul Energiei nr. 59/2013, cu modificările și completările ulterioare, precum și ale Metodologiei pentru emiterea avizelor de amplasament de către operatorii de rețea, aprobată prin Ordinul președintelui Autorității Naționale de Reglementare în Domeniul Energiei nr. 25/2016, cu modificările și completările ulterioare, ale altor acte normative aplicabile, astfel cum acestea pot fi modificate, completate sau înlocuite la un moment dat.

24.3. În cazul în care Ordonanța de urgență a Guvernului nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014— 2020 sau actele normative menționate la art. 24.2 nu dispun altfel, prezenta convenție se interpretează în conformitate cu normele comune pentru fiecare materie (de exemplu, Codul civil, normele în domeniul achizițiilor publice etc.).

24.4. Părțile se obligă să respecte toate prevederile legale din România și Uniunea Europeană referitoare la protecția datelor cu caracter personal. Datele cu caracter personal au același înțeles ca cel din Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

Prezenta convenție s-a încheiat și semnat astăzi, ............................., în 2 (două) exemplare, deopotrivă originale, din care unul pentru Solicitant/Investitor și unul pentru Operator.

Operator, Solicitant/Investitor,

.................. .............................